open-index/open-wikipedia-markdown huggingface dataset:
อาสนวิหารแซ็ง-ปีแยร์

300px|thumb|ด้านหน้าของอาสนวิหารแซ็ง-ปีแยร์

**อาสนวิหารแซ็ง-ปีแยร์แห่งเจนีวา** () เป็นอาสนวิหารนิกายโปรเตสแตนต์ประจำนครเจนีวา ประเทศสวิตเซอร์แลนด์ สร้างขึ้นเมื่อราว ค.ศ. 1160 โดยอาร์ชดยุกแห่งโฟซีญี (Arducius de Faucigny) เจ้าชายมุขนายกแห่งสังฆมณฑลเจนีวา เริ่มแรกสร้างขึ้นด้วยสถาปัตยกรรมโรมาเนสก์ก่อนที่ร้อยกว่าปีต่อมาจะมีการบูรณะเป็นสถาปัตยกรรมกอทิก และในศตวรรษที่ 18 ได้สร้างส่วนหน้าเพิ่มด้วยสถาปัตยกรรมนีโอคลาสสิก วิหารแห่งนี้เป็นสถานที่ที่ฌ็อง กาลแว็ง ใช้เป็นศูนย์กลางในการปฏิรูปนิกายในช่วงศริสต์ศตวรรษที่ 16

## แหล่งข้อมูลอื่น
* Official '''St Pierre Cathedral''' website—
*Izi.travel: Cathedral visitor's guide —
*Tibet.ca: "The Dalai Lama visits to the Cathedral" (1999) —

หมวดหมู่:เจนีวา
หมวดหมู่:อาสนวิหารในประเทศสวิตเซอร์แลนด์
ฟาโรห์ฮูดเจฟาที่ 1

**ฮูดเจฟา** (ภาษาอียิปต์โบราณ แปลว่า "ลบ" หรือ "หายไป") เป็นพระนามแฝงของฟาโรห์แห่งอียิปต์โบราณจากราชวงศ์ที่สอง ตามที่บันทึกไว้ในบันทึกพระนามแห่งตูริน ซึ่งเป็นบันทึกพระนามกษัตริย์ที่เขียนขึ้นในรัชสมัยของฟาโรห์แรเมซีสที่ 2 ซึ่งในปัจจุบันเข้าใจกันว่า ฮูดเจฟา หมายความว่า พระนามของฟาโรห์ได้หายไปแล้วจากเอกสารที่คัดลอกบันทึกพระนามแห่งตูริน ระยะเวลาแห่งการครองราชย์ของฟาโรห์ฮูดเจฟาที่ระบุไว้ในบันทึกพระนามแห่งตูริน คือ 11 ปี เนื่องจากตำแหน่งของฟาโรห์ฮูดเจฟาในบันทึกพระนามแห่งตูริน บางครั้งพระองค์จึงถูกระบุว่าเป็นฟาโรห์เซโซคริส ตามที่บันทึกไว้ในหนังสือ*แอกิปเทียกา* โดยเป็นประวัติศาสตร์ของอียิปต์ที่เขียนโดยแมนิโธ ซึ่งเป็นนักบวชชาวอียิปต์ในศตวรรษที่ 3 ก่อนคริสตกาล แมนิโธได้ระบุว่าฟาโรห์พระองค์ดังกล่าวว่าทรงครองราชย์เป็นระยะเวลา 48 ปี และนักไอยคุปต์วิทยาได้พยายามเชื่อมโยงฟาโรห์ฮูดเจฟากับฟาโรห์ที่ได้รับการยืนยันทางโบราณคดีในช่วงเวลาดังกล่าว โดยเฉพาะอย่างยิ่งฟาโรห์เซธ-เพอร์อิบเซน

## อ้างอิง


หมวดหมู่:ฟาโรห์ยุคราชวงศ์ที่สอง
ทะเลสาบซือริช

**ทะเลสาบซือริช** (; ) เป็นทะเลสาบในประเทศสวิตเซอร์แลนด์ที่ระดับความสูง 406 เมตรเหนือระดับน้ำทะเล ทะเลสาบทอดตัวเป็นแนวยาวไปทางตะวันออกเฉียงใต้จากนครซือริชเป็นระยะทางกว่า 40 กิโลเมตร ทะเลสาบแห่งนี้รับน้ำมาจากคลองลินท์ ซึ่งเป็นคลองที่ไหลมาจากธารน้ำแข็งในเทือกเขาแอลป์ในรัฐกลารุส ทะเลสาบมีพื้นน้ำคิดเป็นพื้นที่กว่า 88.66 ตารางกิโลเมตร มีความลึกเฉลี่ย 49 เมตร จุดที่ลึกที่สุดมีความลึก 136 เมตร ทะเลสาบซือริชกินพื้นที่คาบเกี่ยวในรัฐสวิสสามรัฐ ได้แก่ รัฐซือริช, รัฐซังคท์กัลเลิน และรัฐชวีทซ์ ส่วนทางตะวันออกของทะเลสาบในรัฐซังคท์กัลเลินและรัฐชวีทซ์มีชื่อเรียกว่า **ทะเลสาบโอเบอร์** (*Obersee*) ซึ่งมีความหมายว่า "ทะเลสาบที่สูง"

## อ้างอิง

## แหล่งข้อมูลอื่น
* 
* 

หมวดหมู่:ทะเลสาบในประเทศสวิตเซอร์แลนด์
ทรานสไก

**ทรานสไก** ( หมายถึง *พื้นที่นอกเหนือ แม่น้ำเกรตไค*), มีชื่ออย่างเป็นทางการว่า **สาธารณรัฐทรานสไก** (โคซา : iRiphabliki yeTranskei) เป็นบันตูสถาน (อาณาเขตที่ตั้งขึ้นเพื่อแยกประชากรผิวดำ) ในประเทศแอฟริกาใต้ มีเมืองหลวงชื่อเมือง อึมทาทา ,ภายหลังเปลี่ยนชื่อเป็น เอ็มทาทา ในปี พ.ศ. 2547

ทรานสไก เป็นจุดเปลี่ยนที่สำคัญอย่างหนึ่งในประวัติศาสตร์ของแอฟริกาใต้ในเรื่องของการแบ่งแยกสีผิวและชนชั้นเพราะทรานสไกเป็นประเทศแรกสุดใน 4 ประเทศ ที่แยกตัวเป็นอิสระจากแอฟริกาใต้ก่อนที่จะกลับมารวมกันอีกครั้งในปี พ.ศ. 2537 และเป็นส่วนหนึ่งของจังหวัดอีสเทิร์นเคปในปัจจุบัน

## อ้างอิง

หมวดหมู่:รัฐสิ้นสภาพในทวีปแอฟริกา
หมวดหมู่:อดีตสาธารณรัฐ
หมวดหมู่:เผด็จการทหาร
หมวดหมู่:รัฐและดินแดนที่ก่อตั้งในปี พ.ศ. 2506
หมวดหมู่:รัฐและดินแดนที่ก่อตั้งในปี พ.ศ. 2519
เอเอฟซีแชมเปียนส์ลีก 2018 รอบคัดเลือกเพลย์ออฟ

**เอเอฟซีแชมเปียนส์ลีก 2018 รอบคัดเลือกเพลย์ออฟ** จัดตั้งแต่วันที่ 16 ถึง 30 มกราคม ค.ศ. 2018 โดยมีทั้งหมด 22 ทีมเข้าร่วมการแข่งขันในการคัดเลือกเพลย์ออฟที่จะตัดสินหาแปดทีมจาก 32 ทีมในรอบแบ่งกลุ่มของ เอเอฟซีแชมเปียนส์ลีก 2018

## ทีม
22 ทีมต่อไปนี้ (8 จากโซนตะวันตกและ 13 จากโซนตะวันออก) จะได้ผ่านเข้าสู่รอบคัดเลือกเพลย์ออฟ ซึ่งประกอบไปด้วยสามรอบ (รอบคัดเลือกรอบ 1, รอบคัดเลือกรอบ 2 และ รอบเพลย์ออฟ):
*4 ทีม เป็นทีมที่รออยู่ในรอบคัดเลือกรอบ 1
*6 ทีม เป็นทีมที่รออยู่ในรอบคัดเลือกรอบ 2
*12 ทีม เป็นทีมที่รออยู่ในรอบเพลย์ออฟ

## รูปแบบการแข่งขัน

ในรอบคัดเลือกเพลย์ออฟ แต่ละคู่จะลงเล่นแบบนัดเดียว ในกรณีจำเป็น (มีการเสมอกัน) จะต่อเวลาพิเศษและดวลลูกโทษเพื่อตัดสินหาทีมผู้ชนะ ผู้ชนะของแต่ละคู่ในรอบเพลย์ออฟจะได้ผ่านเข้าสู่รอบแบ่งกลุ่มโดยอัตโนมัติ ผู้แพ้ทั้งหมดในแต่ละรอบที่มาจากสมาคมกับช่องทางการเพลย์ออฟเท่านั้นจะได้ผ่านเข้าสู่เอเอฟซีคัพ 2018 รอบแบ่งกลุ่ม

## ตารางการแข่งขัน
ตารางการแข่งขันของแต่ละรอบมีดังต่อไปนี้.

## สายการแข่งขัน

สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้

### เพลย์ออฟ โซนตะวันตก 1
***ทีมชนะเลิศ** จะได้ผ่านเข้าสู่กลุ่ม ดี

### เพลย์ออฟ โซนตะวันตก 2
***ทีมชนะเลิศ** จะได้ผ่านเข้าสู่กลุ่ม บี

### เพลย์ออฟ โซนตะวันตก 3
***ทีมชนะเลิศ** จะได้ผ่านเข้าสู่กลุ่ม เอ

### เพลย์ออฟ โซนตะวันตก 4
***ทีมชนะเลิศ** จะได้ผ่านเข้าสู่กลุ่ม ซี

### เพลย์ออฟ โซนตะวันออก 1
***ทีมชนะเลิศ** จะได้ผ่านเข้าสู่กลุ่ม เอช

### เพลย์ออฟ โซนตะวันออก 2
***ทีมชนะเลิศ** จะได้ผ่านเข้าสู่กลุ่ม อี

### เพลย์ออฟ โซนตะวันออก 3
***ทีมชนะเลิศ** จะได้ผ่านเข้าสู่กลุ่ม เอฟ

### เพลย์ออฟ โซนตะวันออก 4
***ทีมชนะเลิศ** จะได้ผ่านเข้าสู่กลุ่ม อี

## รอบคัดเลือกรอบ 1
ทั้งหมด 4 ทีมที่ลงเล่นในรอบคัดเลือกรอบ 1


|-
!colspan=3|โซนตะวันออก

|}

### โซนตะวันออก

----

## รอบคัดเลือกรอบ 2
ทั้งหมด 8 ทีมที่ลงเล่นในรอบคัดเลือกรอบ 2: 6 ทีมที่เข้าสู่ในรอบนี้ และ 2 ทีมผู้ชนะของรอบคัดเลือกรอบ 1


|-
!colspan=3|โซนตะวันออก

|}

### โซนตะวันออก

----

----

----

## รอบเพลย์ออฟ
ทั้งหมด 16 ทีมที่ลงเล่นในรอบเพลย์ออฟ: 12 ทีมที่เข้าสู่ในรอบนี้ และ 4 ทีมผู้ชนะของรอบคัดเลือกรอบ 2


|-
!colspan=3|โซนตะวันตก

|-
!colspan=3|โซนตะวันออก

|}

### โซนตะวันตก

----

----

----

### โซนตะวันออก

----

----

----

## หมายเหตุ

## อ้างอิง

## แหล่งข้อมูลอื่น
*เอเอฟซี แชมเปียนส์ ลีก, the-AFC.com

*1
เขตกูจิง

thumb|right|200px|การแบ่งเขตปกครองระดับอำเภอ (District) และตำบล (Sub-district) ภายในเขตกูจิง
**เขตกูจิง** () เป็นหนึ่งใน 12 เขตของรัฐซาราวัก ประเทศมาเลเซีย โดยก่อนหน้านี้ เขตกูจิงใช้ชื่อเรียกว่า **เขตที่ 1** เนื่องจากเป็นเขตที่เป็นศูนย์กลางการปกครองและมีความก้าวหน้าทันสมัยมากที่สุดในซาราวัก ปัจจุบันเขตกูจิงมีพื้นที่ประมาณ 4,559.5 ตารางกิโลเมตร มีประชากรทั้งสิ้น 705,546 คน ซึ่งถือเป็นเขตที่มีประชากรมากและหนาแน่นมากที่สุดในรัฐซาราวัก

เขตกูจิงแบ่งเขตการปกครองย่อยออกเป็น 3 อำเภอ (District) ได้แก่ อำเภอกูจิง อำเภอบาอู และอำเภอลันดู, และระดับตำบล (Sub-district) อีก 2 ตำบล ได้แก่ ตำบลปาดาวัน และตำบลเซอมาตาน

## ประชากร
ประชากรของเขตกูจิงจากการประเมินในปี ค.ศ. 2010 มีประมาณ 705,546 คน ซึ่งถือเป็นเขตที่มีประชากรมากและหนาแน่นที่สุดในรัฐซาราวัก โดยประชากรส่วนมากจะกระจุกตัวอยู่ในอำเภอกูจิง

### กลุ่มชาติพันธ์ุ
เขตกูจิงถือเป็นเขตที่มีประชากรที่มีความหลากหลายทางชาติพันธุ์สูง อย่างไรก็ตาม สัดส่วนของกลุ่มชาติพันธ์ุต่าง ๆ ในเขตกูจิงนั้นจะมีความแตกต่างจากเขตอื่นที่เหลือในรัฐซาราวัก โดยชาติพันธุ์มาเลย์และจีนจะถือเป็นกลุ่มชาติพันธุ์ที่มีจำนวนมากที่สุดในเขตนี้ ในขณะที่เขตอื่นในซาราวักนั้นกลุ่มชาติพันธ์ุหลักจะเป็นชาวอีบันและชาวจีน ส่วนชาติพันธ์ุในเขตกูจิงที่มีจำนวนรองลงมาจากสองกลุ่มหลักข้างต้น คือ ชาวบีดายูห์ ทั้งนี้ ชาวจีนส่วนใหญ่ที่อยู่ในเขตกูจิงนั้นเป็นชาวจีนฮากกา และฮกเกี้ยน มีชาวจีนฝูโจวและแต้จิ๋วบ้างเป็นบางส่วน ซึ่งโดยส่วนมากจะตั่งถิ่นฐานอยู่ในเขตนครกูจิงและแถบชานเมือง 

เขตกูจิงเป็นเขตที่มีชาวมาเลย์จำนวนมากที่สุดในรัฐซาราวัก โดยชาวซาราวักเชื้อสายมาเลย์เกือบทั้งหมดในรัฐล้วนมีเชื้อสายมาจากชาวมาเลย์ในเขตกูจิงที่อพยพย้ายถิ่นฐานไปยังพื้นที่ส่วนอื่น ๆ ในเขต ยกเว้นในเขตตำบลปาดาวัน นอกจากนี้ เขตกูจิงยังเป็นบ้านของชุมชนชาวบีดายูห์ที่ใหญ่ที่สุดในมาเลเซียตะวันออก เช่นเดียวกันกับชาวซาราวักเชื้อสายมาเลย์ ชาวบีดายูห์ส่วนใหญ่ในรัฐซาราวักล้วนสืบเชื้อสายมาจากชาวบีดายูห์ในเขตกูจิง ทั้งนี้ชาติพันธ์ุบีดายูห์นั้นเป็นชาติพันธุ์หลักในเขตอำเภอบาอูของเขตกูจิง นอกจากนี้ เขตกูจิงยังมีกลุ่มชาติพันธุ์รองอื่นอีก 2 กลุ่ม คือ ชาวอีบัน (Iban) และ ชาวเมลาเนียว (Melanau) ซึ่งส่วนใหญ่มีพื้นเพถิ่นกำเนิดเดิมอยู่นอกเขตกูจิง ทั้งนี้ ชาวอีบันกลุ่มแรก ๆ ที่เข้ามาตั้งถิ่นฐานในเขตกูจิงนั้นจะอยู่ในพื้นที่หมู่บ้านซีอลกานดิส (Kampung Siol Kandis), เปตราจายา (Petra Jaya) และเมืองกูจิง ส่วนชาวเมลาเนียวที่เข้ามาตั้งถิ่นฐานนั้นจะถูกหลอมรวมและกลืนไปกับชาวมาเลย์เนื่องจากนับถือศาสนาอิสลามเช่นเดียวกัน โดยบางส่วนนั้นไม่มีการใช้ภาษาเมลาเนียวในชีวิตประจำวันแล้วเนื่องจากถูกกลืนอัตลักษณ์จนเหมือนกลายเป็นชาวมาเลย์

## เศรษฐกิจ

เขตกูจิงเป็นที่ตั้งของนครกูจิงเมืองหลวงของรัฐซาราวัก ซึ่งเป็นเมืองศูนย์กลางธุรกิจ, การค้าขาย, อุตสาหกรรม, ภาคบริการ, การศึกษา, รวมไปถึงการท่องเที่ยวของรัฐซาราวัก กูจิงจึงเป็นเมืองที่ใช้กำลังของประชากรภายในเมืองเป็นตัวขับเคลื่อนเศรษฐกิจมากกว่าที่จะใช้ทรัพยากรธรรมชาติที่มีอยู่มากมายในเขตนี้

## การเมืองการปกครอง

### การแบ่งเขตการปกครอง

## การคมนาคนขนส่ง

## โครงสร้างพื้นฐาน

### กีฬาและเกม

### การศึกษา

### การสาธารณสุข

### ระบบความปลอดภัย

### การบริการภาครัฐ

## ดูเพิ่ม
* รัฐซาราวัก
* อำเภอกูจิง
* อำเภอบาอู
* อำเภอลันดู

## อ้างอิง

## แหล่งข้อมูลอื่น
* Kuching Resident Office
* Kuching Tourism 
* Kuching Info

หมวดหมู่:อดีตอาณานิคมของอังกฤษ
หมวดหมู่:สถานที่ที่มีประชากรในรัฐซาราวัก
โรงเรียนสุขฤทัย

**โรงเรียนสุขฤทัย** () เดิมชื่อโรงเรียนอนุบาลสุขฤทัย เป็นสถาบันในเครือไทย-เทค มหาวิทยาลัยศรีปทุม

## ประวัติโรงเรียน
**โรงเรียนสุขฤทัย** เดิมชื่อโรงเรียนอนุบาลสุขฤทัย ได้รับอนุญาตจากสำนักงานคณะกรรมการการศึกษาเอกชนกระทรวงศึกษาธิการ ให้จัดตั้งขึ้นเมื่อวันที่ 25 สิงหาคม พ.ศ. 2532 ที่เลขที่ 33/1 ถนนรามอินทรา แขวงจระเข้บัว เขตบางกะปิ กรุงเทพมหานคร ประเภทโรงเรียนสามัญศึกษา ระดับก่อนประถมศึกษา เพื่อเปิดสอนตั้งแต่ชั้นอนุบาลปีที่ 1 ถึง ชั้นอนุบาลปีที่ 3 ประเภทวิชาที่สอน วิชาสามัญ โดยให้รับนักเรียนได้ ไม่เกิน 193 คน จำนวน 6 ห้องเรียน

ต่อมา ในปี 2545 ได้รับอนุญาตเปลี่ยนแปลงชื่อโรงเรียนจาก “โรงเรียนอนุบาลสุขฤทัย” เป็น “โรงเรียนสุขฤทัย” ในปี 2546 ได้รับอนุญาตให้เปลี่ยนแปลงอายุการรับนักเรียน จากเดิม 3-6 ปี เป็นรับนักเรียนอายุ 3-12 ปี ขยายหลักสูตรระดับประถมศึกษาได้ตั้งแต่ปีการศึกษา 2546 เป็นต้นไป

## หลักสูตรการสอน
โรงเรียนสุขฤทัย จัดการเรียนการสอนตามหลักสูตรแกนกลางของประเทศ โดยมีจุดประสงค์เพื่อพัฒนาคุณภาพของผู้เรียนให้เป็นคนดี มีปัญญา มีคุณภาพชีวิตที่ดี มีขีดความสามารถในการแข่งขัน โดยเฉพาะอย่างยิ่งการเพิ่มศักยภาพของผู้เรียนให้สูงขึ้น สามารถดำรงชีวิตอยู่ได้อย่างมีความสุข บนพื้นฐานของความเป็นไทย ความเป็นสากล และมีพร้อมกับการศึกษาต่อ ดังนั้นเพื่อให้การจัดการเรียนการสอนของโรงเรียนสุขฤทัย เป็นไปตามแนวนโยบายการจัดการศึกษาของชาติ และความต้องการของสังคม และชุมชน ทางโรงเรียนจึงดำเนินการจัดหลักสูตรการสอนออกเป็น 2 ระดับ คือ
#ระดับปฐมวัย
#ระดับประถมศึกษา

## อ้างอิง

## แหล่งข้อมูลอื่น
* http://www.sukrutai.ac.th/เว็บไซต์หลักของโรงเรียนสุขฤทัย

หมวดหมู่:โรงเรียนในเขตบางเขน
หมวดหมู่:โรงเรียนที่ก่อตั้งในปี พ.ศ. 2532
หมวดหมู่:โรงเรียนเอกชนในกรุงเทพมหานคร
แกรนด์ดัชเชสมาเรีย วลาดีมีรอฟนาแห่งรัสเซีย

**แกรนด์ดัชเชสมาเรีย วลาดีมีรอฟนาแห่งรัสเซีย** ()

## พระประวัติ
**แกรนด์ดัชเชสมาเรีย วลาดีมีรอฟนาแห่งรัสเซีย** ประสูติ 23 ธันวาคม พ.ศ. 2496 ณ มาดริด สเปน ทรงเป็นพระธิดาเพียงพระองค์เดียวใน แกรนด์ดยุกวลาดิมีร์ คิเรียลโรวิชแห่งรัสเซีย  กับ 
เจ้าหญิงโลนิดา บรากาติออน โดยพระองค์เป็นพระธิดาของพระราชปนัดดาใน จักรพรรดิอะเลคซันดร์ที่ 2 แห่งรัสเซีย และยังทรงสืบเชื้อสายมาจากพระราชวงศ์อังกฤษด้วย ผ่านทาง เจ้าหญิงวิคโทรีอา เมอลีทา แห่งซัคเซิน-โคบวร์คและโกทา ซึ่งเป็นพระอัยยิกา (ย่า) ของพระองค์ซึ่งเป็นพระราชนัดดาใน สมเด็จพระราชินีนาถวิกตอเรีย แกรนด์ดัชเชสมาเรีย วลาดีมีรอฟนาทรงเป็นผู้พิทักษ์ราชบัลลังก์รัสเซียสืบต่อจากพระบิดาตั้งแต่วันที่ 21 เมษายน พ.ศ. 2535 โดยแกรนด์ดัชเชสมาเรีย วลาดีมีรอฟนาทรงมีพระบิดาและพระมารดาทูนหัว 2 พระองค์ดังนี้
#เจ้าชายนีโคลัสแห่งโรมาเนีย
#สมเด็จพระราชินีโจวันนาแห่งบัลแกเรีย

## เสกสมรส
พระองค์ทรงเสกสมรส กับ เจ้าชายฟรันซ์ วิลเฮล์มแห่งปรัสเซีย โดยทรงมีศักดิ์เป็นพระญาติชั้นที่ 3 ในพระองค์ เมื่อวันที่ 22 กันยายน พ.ศ. 2519 โดยทรงรับพระราชทานพระอิสริยยศเป็น **เจ้าหญิงแห่งปรัสเซีย พระชายา** โดยทรงมีพระโอรสร่วมกันเพียงพระองค์เดียวคือ
#แกรนด์ดยุกจอร์จ มิไคโลวิชแห่งรัสเซีย

ในปี พ.ศ. 2525 พระองค์ทั้ง 2 ทรงแยกกันอยู่ โดยพระองค์และพระบุตรจะเสด็จไปประทับ ณ ฝรั่งเศส และ สเปน อยู่บ่อยครั้ง พระองค์สามารถรับสั่งภาษารัสเซีย ภาษาอังกฤษ ภาษาฝรั่งเศส ภาษาสเปน ภาษาเยอรมัน ภาษาอิตาลี และ ภาษาอาหรับ ได้ดี

## พระกรณียกิจในฐานะแกรนด์ดัชเชสแห่งรัสเซีย
แกรนด์ดัชเชสมาเรีย วลาดีมีรอฟนาทรงปฏิบัติพระกรณียกิจในฐานะตัวแทนพระราชวงศ์ ทั้งยังปรากฏพระองค์ต่อหน้าสาธารณชนบ่อยครั้ง นักวิชาการของหลายประเทศต่างออกมาให้ความเห็นว่า ในอนาคตรัสเซียอาจจะมีการฟื้นฟูระบอบสถาบันพระมหากษัตริย์กลับคืนมาอีกครั้ง แต่ถึงอย่างไรราชวงศ์แห่ง โรมาเนีย ก็มีโอกาสกลับมาได้สูงกว่าเนื่องจากประชาชนส่วนมากยังคงมีความจงรักภักดีต่อระบอบกษัตริย์ 

แกรนด์ดัชเชสมาเรีย วลาดีมีรอฟนาเคยออกมาประทานสัมภาณ์ว่า

หมวดหมู่:บุคคลที่เกิดในปี พ.ศ. 2496
หมวดหมู่:แกรนด์ดัชเชสแห่งรัสเซีย
หมวดหมู่:เจ้าหญิงปรัสเซีย
หมวดหมู่:ราชวงศ์โรมานอฟ
หมวดหมู่:บุคคลจากมาดริด
หมวดหมู่:บุคคลจากมหาวิทยาลัยออกซฟอร์ด
โรงเรียนสองภาษากรประภาภัทร

**โรงเรียนสองภาษากรประภาภัทร** () เดิมชื่อโรงเรียนอนุบาลภาคตะวันออกเฉียงเหนือ สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ เปิดสอนตั้งแต่ระดับชั้นก่อนประถมศึกษา(อนุบาล) ไปจนถึงระดับประถมศึกษา

## เกี่ยวกับโรงเรียน
**โรงเรียนสองภาษากรประภาภัทร** ตั้งอยู่ที่จังหวัดขอนแก่น ในภาคตะวันออกเฉียงเหนือของประเทศไทย  การก่อตั้งโรงเรียนขึ้นครั้งแรกเมื่อปี พ.ศ. 2534 นั้น ก็เพื่อให้บริการแก่ชุมชนโดยรอบที่เติบโตขึ้นอย่างรวดเร็ว  ซึ่งขณะนั้นโรงเรียนของเรายังอยู่ภายในบริเวณวิทยาลัยเทคโนโลยีภาคตะวันออกเฉียงเหนือ และต่อมาโรงเรียนได้พัฒนาเติบโตขึ้น   กระทั่งปี พ.ศ. 2541 จึงได้ดำเนินการก่อสร้างอาคารใหม่และได้ย้ายออกมาตั้งอยู่ที่ถนนบ้านกอก กระทั่งปัจจุบัน

ในปี 2004 ทางโรงเรียนได้จัดให้มีหลักสูตรการเรียนการสอนแบบ โปรแกรมภาษาอังกฤษ (English Program) และต่อจากนั้นจำนวนนักเรียนได้ขเพิ่มจำนวนขึ้น และปัจจุบันเรามีจำนวนนักเรียนกว่า 300 คน และครูจำนวน 30 คน   และนับจากนั้น โรงเรียนของเราก็ได้เป็นที่ยอมรับในฐานะเป็นโรงเรียนที่มีคุณภาพ รับประกันคุณภาพการศึกษา โดยได้รับรางวัลพระราชทาน โรงเรียนดีเด่นถึง 3 สมัย ถือเป็นเกียรติประวัติของโรงเรียนดีเด่นในย่านภูมิภาคแห่งนี้

ต่อมาในปี พ.ศ. 2556 โรงเรียนได้เปลี่ยนเป็นโรงเรียนสองภาษา   เป้าหมายเพื่อให้นักเรียนได้พัฒนาการสื่อสารทั้งภาษาไทยและภาษาอังกฤษ โดยได้นำบทเรียนวิชาภาษาอังกฤษที่สอนโดยครูต่างชาติ ให้สอนในทุกระดับชั้นในโปรแกรมไทย โดยทางโรงเรียนหวังที่จะให้นักเรียนได้รับการปูพื้นฐานด้านภาษาอังกฤษ เพื่อพัฒนาสู่ระดับที่สูงขึ้นในโลกสังคมสมัยใหม่นี้

## อ้างอิง

## แหล่งข้อมูลอื่น
* เว็บไซต์หลักของโรงเรียนสองภาษากรประภาภัทร

หมวดหมู่:โรงเรียนในอำเภอเมืองขอนแก่น
หมวดหมู่:โรงเรียนเอกชนในจังหวัดขอนแก่น
หมวดหมู่:โรงเรียนที่ก่อตั้งในปี พ.ศ. 2534
โกรสมึนส์เทอร์

**โกรสมึนส์เทอร์** () เป็นโบสถ์สถาปัตยกรรมโรมาเนสก์นิกายโปรเตสแตนต์ในนครซือริช ประเทศสวิตเซอร์แลนด์ ถือเป็นหนึ่งในสี่โบสถ์หลักของซือรืช ตามตำนานแล้ว โบสถ์แห่งนี้ถูกสร้างขึ้นโดยกษัตริย์ชาร์เลอมาญ หลังจากที่ม้าของพระองค์คุกเข่าหน้าหลุมศพของนักบุญเฟลิกซ์และเรกูลา นักบุญผู้คุ้มครองแห่งซือริช อย่างไรก็ตาม โบสถ์ที่เห็นในปัจจุบันเป็นโบสถ์ที่สร้างขึ้นใหม่ในศตวรรษที่ 12 และแล้วเสร็จในค.ศ. 1220 ต่อมาในปี 1492 ก็ได้มีการสร้างหอสูงสองยอดขึ้นด้วยไม้ แต่ก็ถูกเพลิงไหม้ไปในปี 1763 หอสูงที่เห็นในปัจจุบันสร้างเสร็จในปี 1787

## แหล่งข้อมูลอื่น

* Official website
* Grossmünster, Zürich - Sacred Destinations (includes photo gallery)
อำเภออาซาจายา

**อำเภออาซาจายา** (; )  เป็นอำเภอหนึ่งในสามอำเภอของเขตซามาราฮัน รัฐซาราวัก ประเทศมาเลเซีย ประชากรโดยส่วนใหญ่เป็นชาวมลายู อีบัน และจีน มีศูนย์กลางการบริหารอยู่ที่เมืองอาซาจายา หรือที่รู้จักกันในชื่อ **เปอกันอาซาจายา** (Pekan Asajaya) มีพื้นที่ 302.81 ตารางกิโลเมตร ประชากรประมาณ 33,600 คน  (พ.ศ. 2558) โดยส่วนใหญ่เป็นกลุ่มชาติพันธุ์มลายู

## ประวัติ
thumb|left|ประตูน้ำในอาซาจายา
*อาซาจายา* แต่ก่อนเป็นที่รู้จักกันในชื่อ โนโนะก์ (Nonok) เป็นตำบลเล็ก ๆ ที่ได้รับการก่อตั้งขึ้นเมื่อวันที่ 1 ตุลาคม ค.ศ. 1970 ซึ่งอยู่ภายใต้การบริหารของฝ่ายบริหารจัดการแห่งรัฐซาราวัก (Sarawak Administrative Officer; SAO) ซึ่งขณะนั้นมีเจ้าหน้าที่ประจำการในพื้นที่ 2 คน สองปีต่อมา ด้วยเหตุที่ได้มีการสร้างอาคารที่ทำการจากคอนกรีตที่คงทนถาวรกว่าเดิมขึ้น ทำให้มีสถานที่รองรับเจ้าหน้าที่ที่มาปฏิบัติการได้มากขึ้น โดยอาคารที่ทำการดังกล่าวนั้นยังคงถูกใช้งานมาจนถึงทุกวันนี้

ในช่วงแรกเริ่มของการก่อตั้งนั้น ตำบลโนโนะก์จะขึ้นตรงต่อฝ่ายบริการของอำเภอกูชิง ในวันที่ 22 มีนาคม ค.ศ. 1984 ได้มีการเปลี่ยนชื่อมาเป็นตำบลอาซาจายา ต่อมาในปี ค.ศ. 1993 ตำบลซามาราฮัน ซึ่งอยู่ภายใต้การบริหารจัดการของอำเภอกูชิงเช่นเดียวกัน ได้รับการยกฐานะขึ้นเป็นอำเภอซามาราฮัน ทำให้ตำบลอาซาจายาได้รับการโอนย้ายไปขึ้นกับอำเภอซามาราฮัน จนได้รับการยกฐานะเป็นอำเภออาซาจายาในวันที่ 31 ธันวาคม ค.ศ. 1999

## การศึกษา
thumb|left|การตัดหญ้าโดยใช้แทรกเตอร์ที่มีเครื่องตัดที่ด้านข้าง (side trimmer) ในโครงการผันน้ำของอำเภออาซาจายา (Asajaya Drainage Project)
ในอำเภออาซาจายามีโรงเรียนระดับประถมศึกษาอยู่ไม่มากนัก อาทิ โรงเรียนประถมศึกษาชุงหัวอาซาจายา (SJK Chung Hua Asajaya), โรงเรียนประถมศึกษาอาซาจายาอูลู (SK Asajaya Ulu), โรงเรียนประถมศึกษาชุงหัวเซอเมอรา (SJK Chung Hua Semera), โรงเรียนประถมศึกษาชุงหัวเจอมูกัน (SJK Chung Hua Jemukan) มีโรงเรียนระดับมัธยมศึกษา 3 แห่ง คือ โรงเรียนมัธยมศึกษาเปอซันเตร็น (SMK Pesantren) ซึ่งเปิดรับเฉพาะนักเรียนที่เป็นมุสลิมเท่านั้น, โรงเรียนมัธยมศึกษาอาซาจายา (SMK Asajaya) และโรงเรียนมัธยมศึกษาเซอเมอรา (SMK Semera). นักเรียนชั้นประธมศึกษาปีที่ 6 ที่ผ่านการสอบประเมินผลระดับชาติ (Ujian Permeriksaan Sekolah Rendah; UPSR) จะสามารถเลือกโรงเรียนระดับมัธยมศึกษาที่จะเข้าเรียนต่อได้ ส่วนนักเรียนที่สอบไม่ผ่านเกณฑ์ดังกล่าวต้องเข้าเรียนระดับชั้นมัธยมศึกษาที่โรงเรียนอาซาจายา (SMK Asajaya) ซึ่งเป็นโรงเรียนเดียวในพื้นที่ที่เปิดสอนหลักสูตรเพื่อเตรียมนักเรียนให้พร้อมสำหรับเริ่มเรียนในระดับมัธยมศึกษา (Transition class)

## ประชากร
อำเภออาซาจายามีประชากรโดยคาดการณ์ประมาณ 33,600 คน โดยกลุ่มชาติพันธุ์หลักคือ ชาวมลายู จำนวนประชากรแบ่งตามกลุ่มชาติพันธุ์และตามเพศสภาพ ดังแสดงในตาราง

## ภาษา
ภาษาที่ใช้ในอำเภออาซาจายาจะขึ้นกับกลุ่มชาติพันธุ์นั้น เช่น ภาษามาเลเซีย ภาษาจีน ภาษาอีบัน ภาษาฮักกา ภาษาจีนแต้จิ๋ว ภาษาจีนฮกเกี้ยน เป็นต้น

## การปกครอง
อำเภออาซาจายา มีเขตการปกครองย่อยที่ขึ้นตรงกับอำเภออาซาจายา 1 แห่ง คือ ตำบลซาดงจายา (Sadong Jaya Sub-district) ซึ่งตั้งอยู่ทางทิศตะวันออกสุดของอำเภอ อำเภออาซาจายามีเมืองใหญ่สุดของอำเภออยู่ 2 เมือง คือ อาซาจายา (Pekan Asajaya) และซาดงจายา (Pekan Sadong Jaya) ส่วนที่เหลือเป็นชุมชนระดับหมู่บ้านจำนวน 54 หมู่บ้าน และหมู่บ้านขนาดเล็ก ๆ อีก 13 หมู่บ้าน หมู่บ้านหลัก ๆ ได้แก่

## อ้างอิง

## แหล่งข้อมูลอื่น
* http://www.samarahanro.sarawak.gov.my/daerah%20asajaya_mei%202009.htm 
* Secondary Schools in Asajaya, Sarawak
* Official Website of Asajaya District Office 

อาซาจายา
แกรนด์ดยุกจอร์จ มิไคโลวิชแห่งรัสเซีย

**แกรนด์ดยุกจอร์จ มิไคโลวิชแห่งรัสเซีย**  ()

## พระประวัติ
**แกรนด์ดยุกจอร์จ มิไคโลวิชแห่งรัสเซีย** ประสูติ 13 มีนาคม พ.ศ. 2524 ทรงเป็นพระโอรสเพียงพระองค์เดียวใน แกรนด์ดัชเชสมาเรีย วลาดีมีรอฟนาแห่งรัสเซีย กับ เจ้าชายฟรันซ์ วิลเฮล์มแห่งปรัสเซีย โดยพระองค์ได้รับการเข้าพิธีจุ่มศีลเมื่อวันที่ 6 พฤษภาคม ในปีเดียวกัน โดยทรงมีพระราชบิดาพระราชมารดาทูลหัว ซึ่งทรงเป็นพระมหากษัตริย์และพระบรมราชินีทั้งหมด มีดังนี้
#สมเด็จพระราชาธิบดีคอนสแตนตินที่ 2 แห่งกรีซ
#สมเด็จพระราชาธิบดีควน การ์โลสที่ 1 แห่งสเปน
#สมเด็จพระราชินีโซเฟียแห่งสเปน
#อดีตกษัตริย์ซีโมนแห่งบัลแกเรีย
#อดีตพระราชินีมาร์การิตาแห่งบัลแกเรีย

โดยพระองค์ได้รับพระอิสริยยศเป็น **แกรนด์ดยุกแห่งรัสเซีย** ตามพระมารดาและได้รับพระอิสริยยศ **เจ้าชายแห่งปรัสเซีย** ตามพระบิดา

## ทรงศึกษาและอาชีพ
แกรนด์ดยุกจอร์จ มิไคโลวิช ทรงจบการศึกษาจากมหาวิทยาลัยในมาดริด และทรงเสด็จไปศึกษาต่อที่ มหาวิทยาลัยออกซฟอร์ด และมหาวิทยาลัยเซนต์จอห์นอ๊อกฟอร์ด ซึ่งเป็นเครือของมหาวิทยาลัยอ๊อกฟอร์ด เมื่อทรงศึกษาจบ แกรนด์ดยุกจอร์จ มิไคโลวิชทรงทำงานที่ บรัสเซลส์ โดยทรงทำงานในฐานะสภายุโรป โดยทรงเคยดำรงตำแหน่งอดีตกรรมาธิการยุโรปด้านการขนส่งและพลังงาน หลังจากนั้นก็เสด็จไปประทับ ณ ประเทศลักเซมเบิร์ก โดยทรงทำงานเป็นคณะกรรมาธิการยุโรปคณะกรรมการทั่วไปสำหรับพลังงานปรมาณูและการรักษาความปลอดภัย

เมื่อวันที่ 12 ธันวาคม พ.ศ. 2551 แกรนด์ดยุกจอร์จ มิไคโลวิชทรงได้รับแต่งตั้งให้เป็นผู้ช่วยอธิบดีของ MMC Norilsk Nickel ซึ่งเป็นบริษัทเหมืองแร่นิกเกิลรายใหญ่ของรัสเซีย

ในปี พ.ศ. 2555 ทรงได้รับการเสนอชื่อเป็นผู้บริหารระดับสูงของ Metal Trade Overseas ซึ่งเป็นศูนย์กลางการขาย Norilsk Nickel ใน ประเทศสวิตเซอร์แลนด์

ในปี พ.ศ. 2557 ทรงตั้งบริษัท Romanoff & Partners ใน กรุงบรัสเซลส์

### ว่าที่แกรนด์ดยุกแห่งรัสเซีย
พระองค์ทรงเป็นพระโอรสเพียงพระองค์เดียวใน แกรนด์ดัชเชสมาเรีย วลาดีมีรอฟนาแห่งรัสเซีย ผู้พิทักษ์ราชบัลลังก์รัสเซียพระองค์ปัจจุบัน นั้นหมายถึงการก้าวไปสู่ตำแหน่ง **ผู้พิทักษ์ราชบัลลังก์แห่งรัสเซีย** ต่อไปถัดจาพระมารดา พระองค์เคยออกมาประทานพระดำรัสเกี่ยวกับตำแหน่งนี้เมื่อปี 2552 

แต่ถึงอย่างไรก็ดี พระองค์ในวัย 38 ปี ยังมิได้เสกสมรส รัฐบาลและประชาชนต่างหวั่นเกรงถึงพระสถานะต่อไปของราชวงศ์ จะมีผู้สืบทอดที่เป็นสายพระโลหิตตรงจากพระองค์หรือไม่นั่น ขึ้นอยู่กับการตัดสินพระทัยชีวิตคู่ของพระองค์ด้วยพระองค์เอง จนกระทั่งพระองค์ ทรงเข้าพิธีเสกสมรสกับ รีเบคกา วิกตอเรีย โรมานอฟนา-เบ็ตตารินี เมื่อวันที่ 1 ตุลาคม 2564 จึงทำให้เป็นที่เชื่อมั่นว่า ในอนาคต จะมีผู้สืบตำแหน่ง ผู้พิทักษ์ราชบัลลังก์รัสเซีย และคลายความกังวลของทุกฝ่ายไปได้ เพราะไม่ว่าพระองค์จะทรงมีพระโอรสหรือพระธิดา ก็สามารถสืบทอดตำแหน่งได้

## พระอิสริยยศ
* 13 มีนาคม พ.ศ. 2524 - ปัจจุบัน แกรนด์ดยุกจอร์จ มิโคโลวิชแห่งรัสเซีย เจ้าชายแห่งปรัสเซีย ( His Imperial and Royal Highness Grand Duke George Mikhailovich of Russia, Prince of Prussia)

หมวดหมู่:บุคคลที่เกิดในปี พ.ศ. 2524
หมวดหมู่:แกรนด์ดยุกแห่งรัสเซีย
หมวดหมู่:เจ้าชายปรัสเซีย
หมวดหมู่:ราชวงศ์โรมานอฟ
หมวดหมู่:บุคคลจากมาดริด
หมวดหมู่:บุคคลจากมหาวิทยาลัยออกซฟอร์ด
นางมหาจันทเทวี

**นางมหาจันทเทวี** ( ) หรือในวรรณคดีเรื่อง ราชาธิราช เรียก **นางมุชีพ** เป็นพระมเหสีในพระยาอู่ กษัตริย์องค์ที่ 8 แห่งอาณาจักรเมาะตะมะ-หงสาวดี

พระนางมีพระนามประสูติว่า มุชีพ เป็นธิดาคนที่ 3 ของ**สมิงสามบุญ** (Than-Bon) เสนาบดีผู้ใหญ่ในราชสำนักเมาะตะมะ พระนางพร้อมพระเชษฐภคินีอีก 2 พระองค์คือ นางจันทะมังคะละที่ 2 หรือ **นางมุเอียด** และนางอำเตียว หรือ **นางมุกอ** ได้เป็นพระมเหสีในพระยาอู่หลังจากที่พระยาอู่ขึ้นสืบราชบัลลังก์ ขณะที่พระขนิษฐา พระนางสิริมายาเทวี หรือ **นางมุเตียว** ได้เป็นพระมเหสีของพระยาอู่ในอีก 5 ปีต่อมา

พระนางได้รับพระอิสริยยศคือ จันทเทวี พระนางมีพระธิดาพระองค์เดียวคือ ตะละแม่ท้าว พระอัครมเหสีองค์แรกในพระเจ้าราชาธิราช กษัตริย์องค์ที่ 9 

## อ้างอิง

## บรรณานุกรม
* 

หมวดหมู่:ราชวงศ์หงสาวดี
นิวโตรฟิลในเลือดต่ำ

**นิวโตรฟิลในเลือดต่ำ** คือภาวะที่มีระดับความเข้มข้นของเม็ดเลือดขาวชนิดนิวโตรฟิลในเลือดต่ำกว่าปกติ นิวโตรฟิลเป็นเม็ดเลือดขาวส่วนใหญ่ที่พบในกระแสเลือด ทำหน้าที่สำคัญในระบบภูมิคุ้มกันโดยเป็นส่วนหนึ่งของด่านแรกของการดักจับและทำลายแบคทีเรีย เศษของแบคทีเรีย และไวรัสที่ถูกจับโดยอิมมูโนกลอบูลิน ซึ่งล่องลอยในเลือด ผู้ป่วยที่มีนิวโตรฟิลในเลือดต่ำจะมีโอกาสติดเชื้อมากกว่าปกติ และหากติดเชื้อแล้วไม่ได้รับการรักษาที่เหมาะสม อาจเป็นอันตรายถึงแก่ชีวิตได้ เช่นที่พบในภาวะไข้จากระดับเม็ดเลือดขาวต่ำ

ภาวะนี้อาจเกิดได้ทั้งแบบเฉียบพลันและแบบเรื้อรัง บางครั้งอาจใช้สลับกันกับคำว่า "เม็ดเลือดขาวต่ำ" ได้
## อ้างอิง

หมวดหมู่:โรคของโมโนไซต์และแกรนูโลไซต์
หมวดหมู่:โรคทางโลหิตวิทยา
หมวดหมู่:เลือด
หมวดหมู่:เม็ดเลือดขาว
พระนางรัตนาเทวีแห่งตองอู

**พระนางรัตนาเทวีแห่งตองอู** (, ; ) เป็นหนึ่งในห้าพระมเหสีของพระเจ้าเมงจีโย ปฐมกษัตริย์แห่งราชวงศ์ตองอู และเป็นพระมารดาของพระนางอตุลสิริมหาราชเทวี พระอัครมเหสีในพระเจ้าบุเรงนอง มีพระนามเมื่อแรกประสูติตามพงศาวดารมาตรฐานว่า **ขิ่นเว** () หรือตามพงศาวดาร*[[มหาราชวงศ์ตองอู]]*ว่า **ขิ่นนีนเว** ()

## อ้างอิง

## บรรณานุกรม
* 

หมวดหมู่:ราชวงศ์ตองอู
หมวดหมู่:บุคคลที่เกิดในคริสต์ทศวรรษ 1490
นางอำเตียว

**นางอำเตียว** (, ) หรือในวรรณคดีเรื่อง ราชาธิราช เรียก **นางมุกอ** เป็นพระมเหสีในพระยาอู่ กษัตริย์องค์ที่ 8 แห่งอาณาจักรหงสาวดี ซึ่งพระนางได้เป็นพระอัครมเหสีองค์ที่ 2 ของพระยาอู่

## พระประวัติ
พระนางมีพระนามประสูติว่า มุกอ โดยเป็นพระธิดาองค์ที่สองในรัฐมนตรี Than-Bon แห่งราชสำนักเมาะตะมะ ทั้งพระนาง มุเอียด และมุชีพ พระเชษฐภคินี/ขนิษฐา กลายเป็นพระมเหสีของพระยาอู่หลังขึ้นครองราชย์ มุเตียว พระขนิษฐาของบรรดาพระนาง กลายเป็นพระมเหสีของพระยาอู่ประมาณ 5 ปีต่อมา

บรรดาศักดิ์ของพระนางคือ นางอำเตียว (บางครั้งรายงานเป็น **Hnin An Daw** (နှင်းအံဒေါ)) พระนางให้กำเนิดพระราชธิดานามตะละแม่ศรี ผู้กลายเป็นพระมเหสีในพญากือนาแห่งอาณาจักรล้านนา (ในคริสต์ทศวรรษ 1560 ถึงต้นคริสต์ทศวรรษ 1570)

พระนางอาจดำรงตำแหน่งอัครมเหสีต่อจากมุเอียดหลังพระเชษฐภคินีสิ้นพระชนม์ช่วงกลางคริสต์ทศวรรษ 1560

## หมายเหตุ

## อ้างอิง

## บรรณานุกรม
* 

หมวดหมู่:ราชวงศ์หงสาวดี
ประชากรศาสตร์อิหร่าน

ประชากรในประเทศอิหร่านเพิ่มขึ้นอย่างมากในช่วงครึ่งหลังของคริสต์ศตวรรษที่ 20 โดยใน ค.ศ. 2016 มีจำนวนประชากรถึงประมาณ 80 ล้านคน 
ใน ค.ศ. 2021 ประชากรประเทศมีอยู่ประมาณ 85 ล้านคน
อย่างไรก็ตาม ในช่วงไม่กี่ปีที่ผ่านมา อัตราการเกิดของอิหร่านลดลงอย่างมีนัยยะ งานวิจัยทำนายว่าอัตราการเติบโตของประชากรในประเทศอิหร่านจะยังคงช้าลงจนกระทั่งคงที่ในจำนวนประมาณมากกว่า 100 ล้านคนใน ค.ศ. 2050 ใน ค.ศ. 2012 ครึ่งหนึ่งของประชากรประเทศมีอายุน้อยกว่า 35 ปี

ใน ค.ศ. 2009 จำนวนผู้อาศัยในครัวเรือนมี 15.3 ล้าน (4.8 คนต่อครัวเรือน) ครอบครัวหนึ่งได้รายได้โดยเฉลี่ยที่ 11.8 ล้านเรียล (ประมาณ 960 ดอลลาร์สหรัฐ) ต่อเดือน (ค.ศ. 2012)

## ประชากร
รายงานจากสำมะโนประชากร ค.ศ. 2016 ประชากรในประเทศอิหร่านมี 79.9 ล้านคน

## อ้างอิง

## แหล่งข้อมูลอื่น

*Statistical Center of Iran
*BBC - Iran in Maps - Map of Iranian ethnic groups & population density
*Iran: A Vast Diaspora Abroad and Millions of Refugees at Home - Migration Information Institute (2006)
*Human Development Report - 2009 (UNDP Iran's entry)
สุจินดา ดั่งวัน

**สุจินดา ดั่งวัน** ( , เกิด 20 ตุลาคม 2534) หรือรู้จักกันในชื่อ **บิลลี่**  () นักฟุตบอลอาชีพลูกครึ่งไทย-อเมริกันในตำแหน่ง กองกลาง ปัจจุบันลงเล่นให้กับ โปลิศ เทโร ใน ไทยลีก

## แหล่งข้อมูลอื่น
* 

หมวดหมู่:นักฟุตบอลชายชาวไทย
หมวดหมู่:ผู้เล่นในไทยลีก
หมวดหมู่:กองกลางฟุตบอล
หมวดหมู่:บุคคลจากแซนดีเอโก
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ชาวไทยเชื้อสายอเมริกัน
พระเจ้าตะโดมินพญา

**พระเจ้าตะโดมินพญา** (, ; 7 ธันวาคม ค.ศ. 1345 – ประมาณ 3 กันยายน ค.ศ. 1367) ปฐมกษัตริย์แห่ง อาณาจักรอังวะ ระหว่าง ค.ศ. 1364 ถึง ค.ศ. 1367 ตลอด 3 ปีในรัชสมัยพระองค์มีพระราชประสงค์ที่จะรวบรวมอาณาจักรบริเวณพม่าตอนกลางได้แก่ อาณาจักรปี้นยะ และ อาณาจักรซะไกง์ ให้เป็นปึกแผ่นอีกครั้งนับแต่แยกตัวเป็นเอกราชเมื่อ ค.ศ. 1315 โดยพระองค์ได้สถาปนา อังวะ เป็นราชธานีของอาณาจักรใน ค.ศ. 1365 แต่พระองค์ก็สวรรคตอย่างกระทันหันด้วยพระโรคฝีดาษระหว่างการทำศึกบุกลงใต้เมื่อวันที่ 3 กันยายน ค.ศ. 1367 

พระเจ้าตะโดมินพญาสวรรคตโดยไร้รัชทายาททำให้พระเทวัน (พี่เขย) ของพระองค์ได้ขึ้นสืบราชบัลลังก์ต่อมาเป็น พระเจ้าฝรั่งมังศรีชวา

หมวดหมู่:ราชวงศ์อังวะ
หมวดหมู่:พระมหากษัตริย์พม่า
หมวดหมู่:เสียชีวิตจากฝีดาษ
โอเคคอมพิวเตอร์

***โอเคคอมพิวเตอร์*** (OK Computer) เป็นอัลบั้มชุดที่สามของวงเรดิโอเฮด วางตลาดในวันที่ 16  มิถุนายน ค.ศ. 1997 ผ่านค่ายพาร์โลโฟนและแคปิตอล เรดิโอเฮดได้ผลิตและบันทึกเสียงด้วยตัวเองร่วมกับ ไนเจล ก็อดริช ที่จะเป็นโปรดิวเซอร์ให้กับวงในภายหลังกับผลงานอัลบั้มต่อมา เพลงอื่น ๆ ที่แต่งไว้ก่อนหน้าเซ่น "Lucky" ได้บันทึกเสียงไว้ในปี 1995 อัลบั้มได้ทำการบันทึกที่ ออกซฟอร์ดเชอร์และบาธ ระหว่างปี 1996 ถึง 1997 ซึ่งได้อัดเสียงที่ St Catherine's Court ในอัลบั้มชุดนี้เรดิโอเฮดได้พยายามลดการใช้กีตาร์ลงและเปลี่ยนสไตล์การทำเพลงจากอัลบั้มก่อนหน้า *[[เดอะเบนส์]]* ในอัลบั้ม *โอเคคอมพิวเตอร์* ได้เปลี่ยนการแต่งเนื้อเพลง เน้นเสียงที่หนาแน่น ในขณะที่เรดิโอเฮดได้รับอิทธิพลมาหลากหลายจนวางรากฐานในการทดลองมากขึ้น

แม้ว่าค่ายอีเอ็มไอจะมีการคาดการณ์กับยอดขายที่ลดลงซึ่งอาจจะทำยอดขายทางการตลาดไม่ดีนัก *โอเคคอมพิวเตอร์* ได้ติดอันดับ 1 ในยูเคอัลบั้มชาร์ตและติดอันดับ 21 ในบิลบอร์ด 200 ถือว่าเป็นอัลบั้มที่ติดชาร์ตอัลบั้นสูงสูดในอเมริกาในช่วงเวลานั้น เพลงจากอัลบั้มได้แก่ —"Paranoid Android" "Karma Police" "Lucky" "No Surprises" และ "Airbag"— ที่ได้ออกจำหน่ายเป็นซิงเกิล จนทำให้เรดิโอเฮดได้เป็นที่รู้จักไปทั่วโลกและมีขอดขายมากกว่า 6 ล้านชุดทั่วโลก อัลบั้มรีมาสเตอร์ *[[OK Computer OKNOTOK 1997 2017]]* เผยแพร่เมื่อวันที่ 22 มิถุนายน ค.ศ. 2017 เพื่อฉลองวันครบรอบ 20 ปี

อัลบั้มชุดนี้ได้ถูกวิจารณ์ว่าเป็นอัลบั้มที่ขายได้ดีที่สุดจากทั้งผู้ฟังนักวิจารณ์และนักดนตรีได้ยกให้เป็นอัลบั้มอัลบั้มที่ดีที่สุดตลอดกาล เคยถูกเสนอเข้าชิงรางวัล Grammy Award for Album of the Year และ Best Alternative Music Album ในปี 1998 อัลบั้นชุดนี้ยังเปลี่ยนให้ดนตรีร็อกแบบอังกฤษได้รับความสนใจมากขึ้น จนทำให้กระแสบริตป็อปเสื่อมไป ดนตรีออลเทอร์นาทิฟร็อกแบบบรรยากาศ ได้มาเป็นที่แพร่หลายมากขึ้นในยุคต่อมา เนื้อเพลงและตนดรีในอัลบั้มนี้ มักจะแสดงถึงโลกที่เต็มไปด้วยความโกรธเกรี้ยว การคุ้มครองผู้บริโภค ความแปลกแยกทางสังคม การแยกทางอารมณ์และความอึดอัดทางการเมือง

## รายชื่อเพลง

หมวดหมู่:อัลบั้มเพลงในปี พ.ศ. 2540
รายชื่อสมาชิกบีเอ็นเคโฟร์ตีเอต

**[[บีเอ็นเคโฟร์ตีเอต]]** เป็นกลุ่มไอดอลหญิงของประเทศไทย และเป็นวงน้องสาวของกลุ่มไอดอลญี่ปุ่นเอเคบีโฟร์ตีเอต มีทั้งหมด 6 รุ่น จำนวนสมาชิกทั้งหมด 45 คน โดยแบ่งออกเป็นสมาชิกทีมบีทรี (Team BⅢ) 13 คน ทีมเอ็นไฟว์ (Team NV) 12 คน และสมาชิกฝึกหัด(team trainee)อีก 20 คน มีพิณญาดา จึงกาญจนาเป็นชิไฮนิน (ผู้จัดการวง) ซึ่งทำหน้าที่ดูแลภาพรวมของวง ปาฏลี ประเสริฐธีระชัย เป็นหัวหน้าวง ,กชพร พรโชคชัย เป็นหัวหน้าทีมบีทรี, และ อรณิชชา พรหมสุภา เป็นหัวหน้าทีมเอ็นไฟว์ คอยดูแลการแสดงต่าง ๆ ภายในโรงละครของวง

## สมาชิกปัจจุบัน
### ทีมบีทรี

ไฟล์:Hoop BNK48.jpg|ปาฏลี ประเสริฐธีระชัย (ฮูพ) หัวหน้าวง
ไฟล์:Marine BNK48 @BNK48 Kibouteki Refrain Roadshow 17-02-2024.jpg|กชพร พรโชคชัย (มารีน) หัวหน้าทีมบีทรี

วงได้ก่อตั้งทีมบีทรี (Team BⅢ) ขึ้นเมื่อวันที่ 24 ธันวาคม พ.ศ. 2560 ปัจจุบันประกอบด้วยสมาชิก 8 คน หัวหน้าวงคือ **ปาฏลี ประเสริฐธีระชัย** หัวหน้าทีมคือ **กชพร พรโชคชัย** สาเหตุที่ตั้งชื่อทีมว่าบีทรีนั้น เพราะว่ามีทีมบีมาก่อนสองทีมคือ ทีมบี (Team B) ของเอเคบีโฟร์ตีเอต และทีมบีทู (Team BII) ของเอ็นเอ็มบีโฟร์ตีเอต สีประจำทีมคือ  สีหอยมุก (Pale Oyster)

### ทีมเอ็นไฟว์

ไฟล์:Emmy BNK48 @BNK48 Kibouteki Refrain Roadshow 11-11-2023.jpg|อรณิชชา พรหมสุภา (เอ็มมี่) หัวหน้าทีมเอ็นไฟว์

วงได้ก่อตั้งทีมเอ็นไฟว์ (Team NV) ขึ้นเมื่อวันที่ 16 พฤศจิกายน พ.ศ. 2562 ปัจจุบันประกอบด้วยสมาชิก 9 คน หัวหน้าทีมคือ **อรณิชชา พรหมสุภา** สาเหตุที่ตั้งชื่อทีมว่าเอ็นไฟว์นั้น เพราะว่ามีทีมเอ็นมาก่อนสี่ทีมคือ ทีมเอ็น (Team N) ของเอ็นเอ็มบีโฟร์ตีเอต ทีมเอ็นทู (Team NII) ของเอสเอ็นเอชโฟร์ตีเอต ทีมเอ็นทรี (Team NIII) ของเอ็นจีทีโฟร์ตีเอต และทีมเอ็นโฟร์ (Team NIV) ของเอ็มเอ็นแอลโฟร์ตีเอต สีประจำทีมคือ  สีบานเย็น (Hot Pink)

### สมาชิกฝึกหัด
สมาชิกฝึกหัด หรือ *เค็งกีวเซ* () ปัจจุบันมีอยู่ 20 คน เป็นตำแหน่งที่ใช้เรียกสมาชิกวงที่ยังไม่ได้รับการเลื่อนขั้นให้อยู่ในทีมใดทีมหนึ่ง โดยปกติแล้วจะทำหน้าที่เป็นตัวสำรองให้กับทีมหลักในการแสดงในโรงละครของวง สมาชิกวงทุกคนที่ได้ผ่านการคัดเลือกเข้ามาใหม่จะอยู่ในสถานะสมาชิกฝึกหัดจนกว่าจะได้รับการเลื่อนขั้น

## อดีตสมาชิก
สมาชิกที่ออกจากวงจะใช้คำว่า "จบการศึกษา" (Graduation) คล้ายคลึงกับวงรุ่นพี่ และจะมีการจัดสเตจจบการศึกษาให้แก่สมาชิกที่โรงละครของวงพร้อมกับสมาชิกคนอื่น หรือบางครั้งอาจจัดเป็นคอนเสิร์ตจบการศึกษาให้แทน หลังจากนั้นสมาชิกดังกล่าวจะมาปลดรูปตนเองออกจากโรงละคร จึงจะถือเป็นการจบการศึกษาโดยสมบูรณ์ ปัจจุบันมีสมาชิกจบการศึกษาจากวง 55 คน พ้นสภาพจากสมาชิกวง 2 คน และย้ายไปสังกัดวงซีจีเอ็มโฟร์ตีเอต 2 คน

## การเปลี่ยนแปลงสมาชิก
นับตั้งแต่งานเปิดตัวครั้งแรกของบีเอ็นเคโฟร์ตีเอต ทางวงได้มีการคัดเลือกสมาชิกเข้ามาแล้วทั้งสิ้น 6 รุ่น โดยไม่นับสมาชิกที่ย้ายมาจากวงพี่น้อง

## เส้นเวลาการเป็นสมาชิก

## เชิงอรรถ
### หมายเหตุ

### อ้างอิง

## ดูเพิ่ม
* รายนามสมาชิกเอเคบีโฟร์ตีเอต

หมวดหมู่:บีเอ็นเคโฟร์ตีเอต
หมวดหมู่:วงน้องสาวของเอเคบีโฟร์ตีเอต
รายชื่อผลงานของบีเอ็นเคโฟร์ตีเอต

**ผลงานของ[[บีเอ็นเคโฟร์ตีเอต]]** ประกอบด้วยซิงเกิล 19 ชุด ชุดละ 3–5 เพลง ซึ่งเพลงของซิงเกิลหลักนั้นร้องโดยสมาชิกของวงที่ได้รับเลือก ที่เรียกว่า *เซ็มบัตสึ* () โดยแต่ละซิงเกิลหลักจะมีเซ็มบัตสึไม่เท่ากันแต่โดยส่วนใหญ่จะมีทั้งหมด 16 คน โดยเพลงแต่ละเพลงจะมาจากเพลงต้นฉบับของวงพี่สาวอย่างเอเคบีโฟร์ตีเอต ที่นำมาร้องใหม่โดยมีการแปลภาษาเป็นเนื้อร้องภาษาไทย และเป็นเพลงที่วงทำขึ้นเป็นของวงเอง โดยได้รับอนุญาตจากทางต้นสังกัดแล้ว

## ผลงานเพลง
### ซิงเกิล
}
|
|—
|—
|—
|-
| rowspan="3" | 2566
| 13
| align="left" | "Iiwake Maybe"
| align="center"|
|
|—
|—
| 
|-
|14
|align="left"|"สัญญานะ"
|
|
|
|
|
|-
| 15
| align="left" | "แค่นี้ก็พอใจแล้ว"
| rowspan="3" | #SukiNanda
| align="center"|
|
|
|
| 
|-
| rowspan="2" | 2567
|16
| align="left" |"Kiss Me! (ให้ฉันได้รู้)"
|
|
|
|
|
|-
|17
| align="left" |"BORDERLESS"
|
|
|
|
|
|-
| rowspan="3" | 2568
|18
| align="left" |"Green Flash"
| rowspan="3" | Ponytail to Shushu
|
|
|
|
|
|-
|19
| align="left" |"Colorcon Wink"
|
|
|
|
|
|-
|20
| align="left" |"คำสารภาพที่ไม่คาดฝัน"
|
|
|
|
|
|-
| colspan="9" style="font-size:8pt;" | "—" หมายถึง เพลงนั้นไม่ได้อยู่ในอันดับ
|-
|}

### ซิงเกิลพิเศษ

### สตูดิโออัลบั้ม

### เพลงในโรงละคร

## ยูนิต/โปรเจกต์

#### มิมิกูโมะ

#### คาร์ร่า

#### eRAA

#### โปรเจกต์

## มิวสิกวิดีโอ

### บีเอ็นเคโฟร์ตีเอต

### ร่วมกับวงเอเคบีโฟร์ตีเอต

### ร่วมกับศิลปินอื่น

### เพลงประกอบซีรีส์/โฆษณา/อื่น ๆ

## ผลงานการแสดง
### ภาพยนตร์

### ภาพยนตร์สั้น

### ละครโทรทัศน์/ซีรีส์

### ละครเวที

### รายการโทรทัศน์

### รายการออนไลน์

### พากย์เสียง

## คอนเสิร์ต
**48 Groups**

**ร่วมกับศิลปินอื่น**

## การแสดงในโรงละคร
หมายเหตุ : รายชื่อสเตจที่ขึ้น **ตัวหนา** หมายถึงสเตจที่ทำการแสดงอยู่ ณ ปัจจุบัน

**ทีมบีทรี (BIII)**

**ทีมเอ็นไฟว์ (NV)**

**ทีมสมาชิกฝึกหัด (Trainee)**

## โฆษณา/พรีเซ็นเตอร์/แบรนด์แอมบาสเดอร์

## สินค้าร่วมกัน

## หมายเหตุ

## อ้างอิง

หมวดหมู่:บีเอ็นเคโฟร์ตีเอต
หมวดหมู่:ผลงานของศิลปินไทย
หมวดหมู่:ผลงานกลุ่มเพลงป็อป
มิสไทยแลนด์ไชนีสคอสมอส

**มิสไทยแลนด์ไชนีสคอสมอส** () เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2556 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสไชนีสคอสมอส

## รายชื่อผู้ได้รับตำแหน่ง

### เรียงลำดับจังหวัดของผู้ชนะ

### รองชนะเลิศ

## ตัวแทนในการประกวดระดับนานาชาติ
**สัญลักษณ์สี**

### มิสไชนีสคอสมอส

## ดูเพิ่ม

## แหล่งข้อมูลอื่น

## อ้างอิง
* เฟซบุ๊กมิสไทยแลนด์ไชนีสคอสมอส

หมวดหมู่:การประกวดนางงามในประเทศไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2556
ไอ (เพลงแท-ย็อน)

**ไอ** () เป็นเพลงเกาหลีของนักร้องชาวเกาหลีใต้ คิม แท-ย็อน ร่วมกับ เวอร์บัล จินท์ โดยเป็นเพลงในอีพีเปิดตัวของ ไอ ประพันธ์คำร้องโดย คิม แท-ย็อน ,Mafly และเวอร์บัล จินท์ และมีโปรดิวเซอร์ โดย Myah Marie Langston, Bennett Armstrong, Justin T. Armstrong, Cosmopolitan Douglas, David Quinones, Jon Asher, และ Ryan S. Jhun ออกจำหน่ายผ่านทางดิจิทัลดาวน์โหลดในวันที่ 7 ตุลาคม ค.ศ. 2015

ดนตรีเพลง "ไอ" เป็นเพลงป๊อปร็อคซึ่งอ้างอิงถึง เจฟฟ์ เบนจามิน จากนิตยสาร บิลบอร์ด โดยมีความคล้ายคลึงกับเพลงของนักร้องชาวอเมริกัน เทย์เลอร์ สวิฟต์

## การตอบรับ
เพลงนี้ได้รับความคิดเห็นในเชิงบวกจากนักวิจารณ์เพลง เป็นเพลง K-pop ที่ได้รับการจัดอันดับของเพลงที่ดีที่สุดอันดับ 2 และ 15 ของปี 2015 ในนิตยสาร US Billboard และนิตยสารอังกฤษ Dazed ตามลำดับ

## มิวสิกวีดิโอ
มิวสิกวีดิโอนี้ ถ่ายทำที่ออกแลนด์ ,ประเทศนิวซีแลนด์ และใช้ทิวทัศน์ธรรมชาติเป็นฉากหลัง ซึ่งประกอบด้วยภูมิทัศน์ที่กว้างไกลติดกับฉากในเมืองและเล่าเรื่องราวของหญิงสาว "เพื่อค้นหาตัวตนที่แท้จริงของเธอ"

## ชาร์ต
### ชาร์ตรายสัปดาห์

### ชาร์ตสิ้นปี

## ยอดขาย

## รางวัล

## อ้างอิง

## แหล่งข้อมูลอื่น
* 

หมวดหมู่:เพลงป็อปร็อก
หมวดหมู่:ซิงเกิลในสังกัดเอสเอ็มเอนเตอร์เทนเมนต์
หมวดหมู่:ซิงเกิลในปี พ.ศ. 2558
หมวดหมู่:เพลงภาษาเกาหลี
หมวดหมู่:เพลงในปี พ.ศ. 2558
หมวดหมู่:เพลงของคิม แท-ย็อน
สื่อรักชักใยอลวน

**สื่อรักชักใยอลวน** เป็นละครโทรทัศน์แนวโรแมนติก-คอมเมดี-ดราม่า ผลิตโดย บริษัท บรอดคาซท์ ไทย เทเลวิชั่น จำกัด โดยผู้จัด อรุโณชา ภาณุพันธุ์ จากบทประพันธ์ อินตรา บทโทรทัศน์โดย ณพัชร กำกับการแสดงโดย ชูศักดิ์ สุธีรธรรม ออกอากาศทุกวันศุกร์-เสาร์– อาทิตย์ เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย สราวุธ มาตรทอง, ศิรพันธ์ วัฒนจินดา, พิษณุ นิ่มสกุล, กัญญารัตน์ จิรรัชชกิจ, ศิระ แพทย์รัตน์, สุษิรา แน่นหนา และนักแสดงชั้นนำอีกมากมาย เริ่มตอนแรกวันที่ 28 พฤศจิกายน พ.ศ. 2551–2 มกราคม พ.ศ. 2552   

## เรื่องย่อ

## รายชื่อนักแสดงและการสร้าง

## เพลงประกอบละคร
* เพลง **คนที่ฉันบังเอิญมาเจอ** - ขับร้องโดย ปิยนุช เสือจงพรู ร้องคู่ ณรงค์วิทย์ เตชะธนะวัฒน์ (เพลงเปิดเรื่อง)
* เพลง **เมื่อไหร่ที่เธอจะรู้** - ขับร้องโดย บอม ยุทธนันท์ (เพลงปิดเรื่อง)
#### เพลงส่วนหนึ่งในตอน
* เพลง **รักคนธรรมดา** - ขับร้องโดย ณรงค์วิทย์ เตชะธนะวัฒน์

## แหล่งข้อมูลอื่น
 
* ละคร  สื่อรักชักใยอลวน : movie.sanook.com 
* เรื่องย่อละครสื่อรักชักใยอลวน : gossipstar.mthai.com 
* เรื่องย่อ สื่อรักชักใยอลวน : siamzone.com

## อ้างอิง

หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2551
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ละครโทรทัศน์ที่กำกับโดย ชูศักดิ์ สุธีรธรรม
ทะเลสาบฮัลชตัท

**ทะเลสาบฮัลชตัท** () เป็นทะเลสาบในแหล่งมรดกโลกซัลทซ์คัมเมอร์กูทของประเทศออสเตรีย ตั้งชื่อตามหมู่บ้านฮัลชตัทซึ่งตั้งอยู่ริมทะเลสาบแห่งนี้ ทะเลสาบกินพื้นที่พื้นน้ำราว 8.5 ตารางกิโลเมตร เป็นแหล่งท่องเที่ยวที่นิยมแห่งหนึ่งในซัลทซ์คัมเมอร์กูท

ฮัลชตัท
มงเทรอ

**มงเทรอ** () เป็นเมืองในรัฐโวของประเทศสวิตเซอร์แลนด์ มงเทรออยู่ในภาครอม็องดีซึ่งเป็นเขตที่ใช้ภาษาฝรั่งเศสในสวิตเซอร์แลนด์ มงเทรอตั้งอยู่ทางตะวันออกสุดริมทะเลสาบเจนีวาบนเส้นทางเข้าสู่หุบเขาของเทือกเขาแอลป์ ซึ่งในอดีตเป็นเส้นทางที่โรมันใช้สัญจรผ่าน เมืองนี้ถูกกล่าวถึงในเอกสารครั้งแรกในปี ค.ศ. 1215 ในชื่อ *Mustruel* 

## ภูมิอากาศ



## อ้างอิง

หมวดหมู่:เมืองในประเทศสวิตเซอร์แลนด์
หมวดหมู่:เทศบาลในรัฐโว
บีอีเจโฟร์ตีเอต

**BEJ48** (อ่านว่า **บีอีเจโฟร์ตีเอต**) เป็นกลุ่มไอดอลหญิงจากประเทศจีนประจำกรุงปักกิ่ง และเป็นวงน้องสาวของกลุ่มไอดอลจีน SNH48 ก่อตั้งขึ้นในปี ค.ศ. 2016 พร้อมกับวง GNZ48 สังกัด Shanghai Star48 Culture & Media Co. Ltd. 

BEJ48 เป็นวงน้องสาววงแรกของ SNH48 มีโรงละครประจำวงที่เขตเฉาหยางในกรุงปักกิ่ง ชื่อวงตั้งตามชื่อย่อของตัวอักษรพินอินของเมือง สมาชิกรุ่นแรกของวงประกอบด้วยสมาชิกจากการออดิชัน รวมไปถึงสมาชิกบางส่วนที่เป็นรุ่นที่ 5 และ รุ่นที่ 6 ของวง SNH48

## สมาชิก
### BEJ48 Team B

### BEJ48 Team E
มี Zhu HongRong เป็นกัปตันทีม

## การจัดระบบ
### การเปลี่ยนแปลงสมาชิก
นับตั้งแต่งานเปิดตัวครั้งแรกของ BEJ48 ทางวงได้มีการคัดเลือกสมาชิกเข้ามาแล้วทั้งสิ้น 15 รุ่น โดยไม่นับสมาชิกที่ย้ายมาจากวงพี่น้อง

## ผลงานเพลง
thumb|center|alt=BEJ48 Logo|สัญลักษณ์ของBEJ48|200px
### ซิงเกิล
# "The Awaking" () - ออกจำหน่ายเมื่อวันที่ 6 กันยายน 2016
# "Smiling Sunflower" () - ออกจำหน่ายเมื่อวันที่ 6 มกราคม 2017
# "Manifesto" () - ออกจำหน่ายเมื่อวันที่ 1 เมษายน 2017
# "Variety Exclamation Mark" () - ออกจำหน่ายเมื่อวันที่ 29 กันยายน 2017
# "Once Upon the Light of Dawn" (จีน: 晨曦下的我们) - ออกจำหน่ายเมื่อวันที่ 27 มีนาคม 2019

### เพลงรองเอสเอ็นเอชโฟร์ตีเอต

### คอนเสิร์ต
# BEJ48 Team E Mini Concert in Hangzhou (BEJ48杭州的首场粉丝见面会) - 28 ตุลาคม 2016

## การแสดงเธียเตอร์
### บีอีเจโฟร์ตีเอต (BEJ48)
**ตัวหนา** คือสเตจที่กำลังทำการแสดงในปัจจุบัน

### ทีมB (Team B)
**ตัวหนา** คือสเตจที่กำลังทำการแสดงในปัจจุบัน

### ทีมE (Team E)
**ตัวหนา** คือสเตจที่กำลังทำการแสดงในปัจจุบัน

### ทีมเจ (Team J)
**ตัวหนา** คือสเตจที่กำลังทำการแสดงในปัจจุบัน

### เทรนนี (Trainee)
**ตัวหนา** คือสเตจที่กำลังทำการแสดงในปัจจุบัน

## อ้างอิง

## แหล่งข้อมูลอื่น
* 


หมวดหมู่ : วงน้องสาวของ SNH48
สมิงมังละ

**สมิงมังละ** (, ; ถึงแก่กรรมประมาณคริสต์ทศวรรษ 1310) เป็นเจ้าเมืองมย่องเมียะ (ปัจจุบันตั้งอยู่ในประเทศพม่า) ระหว่างประมาณคริสต์ทศวรรษ 1290 ถึงประมาณคริสต์ทศวรรษ 1310 เขาเป็นพระบิดาของพระเจ้าแสนเมือง กษัตริย์องค์ที่ 3 (ครองราชย์ ค.ศ. 1311–1323) และ พระเจ้ารามมะไตย (ครองราชย์ ค.ศ. 1323–1330) กษัตริย์องค์ที่ 4 แห่งอาณาจักรหงสาวดี สมิงมังละเป็นผู้มีอำนาจอยู่เบื้องหลังราชบัลลังก์ในช่วงต้นรัชสมัยพระเจ้าแสนเมือง

ใน ค.ศ. 1311 สมิงมังละประสบความสำเร็จในการกบฎต่อพระเจ้ารามประเดิด กษัตริย์องค์ที่ 2 ซึ่งเป็นพี่ภรรยาพร้อมกับยกราชบัลลังก์ให้กับเจ้าชายซอโอ โอรสองค์ใหญ่ของตนกับ นางอุ่นเรือน พระขนิษฐาของพระเจ้ารามประเดิด จากนั้นสมิงมังละจึงปกครองอาณาจักรเสมือนตนเป็นกษัตริย์จากจวนของตนซึ่งตั้งอยู่นอกเมือง เมาะตะมะ อันเป็นราชธานีของอาณาจักรหงสาวดีในขณะนั้น กระทั่งถึงแก่กรรม

## ขึ้นสู่อำนาจ
พงศาวดารไม่ได้ระบุถึงภูมิหลัง เมื่ออิงจากรายงานในพงศาวดาร*[[ราชาธิราช]]* สามารถระบุเป็นนัยว่าสมิมังละสมรสกับนางอุ่นเรือน น้องสาวของมะกะโท  ค.ศ. 1282/83

สมิงมังละกับนางอุ่นเรือนกลายเป็นคู่รักที่มีอำนาจในช่วงสิบสองปีต่อมาโดยมีความใกล้ชิดกับมะกะโท ผู้ซึ่งต่อมาได้สร้างหน่วยการเมืองอันเป็นอิสระ ส่วนใหญ่มีพื้นฐานจากสามภูมิภาคที่พูดภาษามอญในพม่าตอนล่างเมื่อ ค.ศ. 1296 (มะกะโท ผู้ขึ้นครองราชย์เป็นพระเจ้าฟ้ารั่ว ซึ่งได้รับการสนับสนุนจากอาณาจักรสุโขทัยของสยาม ประกาศเอกราชจากอาณาจักรพุกามอย่างเป็นทางการใน ค.ศ. 1287 และเข้าควบคุมพม่าตอนล่างในช่วงกลางคริสต์ทศวรรษ 1290) ภายหลังสมิงมังละกลายเป็นเจ้าเมืองมย่องเมียะ เมืองท่าหลักในเขตสามเหลี่ยมปากแม่น้ำอิรวดี โดยเป็นที่รู้จักด้วยบรรดาศักดิ์สมิงมินละ และสมิงมย่องเมียะ

## โค่นล้มพระเจ้ารามประเดิด

## พระราชวงศ์
สมิงมังละกับนางอุ่นเรือนมีพระโอรสอย่างน้อย 3 พระองค์ สองพระองค์ขึ้นเป็นกษัตริย์แห่งเมาะตะมะ (พระเจ้าแสนเมืองและพระเจ้ารามมะไตย) สมิงมังละมีพระโอรสชื่อ Smim E Kan-Kaung จากพระมเหสีคนอีก E Kan-Kaung เป็นปู่ของเจ้าเมืองสมิงเลิกพร้าแห่งมย่องเมียะ และเจ้าเมืองสมิงพระตะบะแห่งเมาะตะมะ

## หมายเหตุ

## อ้างอิง

## บรรณานุกรม
* 
* 
* 

หมวดหมู่:ราชวงศ์หงสาวดี
หมวดหมู่:บุคคลที่เสียชีวิตในคริสต์ทศวรรษ 1310
เลนส์ตาปลา

right|thumb|200x200px| ภาพที่ได้จากเลนส์ตาปลาวงกลม
right|thumb|200x200px| ภาพที่ได้จากเลนส์ตาปลาแนวทแยง
**เลนส์ตาปลา** (fisheye lens) หมายถึง เลนส์ถ่ายภาพชนิดหนึ่งที่ใช้ในกล้องถ่ายภาพ หรืออุปกรณ์ที่เกี่ยวข้อง ซึ่งใช้วิธีการฉายภาพนอกเหนือจากวิธีการฉายภาพส่วนกลาง

เลนส์ตาปลาใช้เพื่อจับภาพช่วงกว้างยิ่งกว่าเลนส์มุมกว้าง ในขณะที่เลนส์ถ่ายภาพทั่วไปมีจุดมุ่งหมายเพื่อถ่ายทอดวัตถุที่มีการบิดเบี้ยวน้อยที่สุดเท่าที่จะเป็นไปได้ แต่เลนส์ตาปลาจะบิดเบี้ยวและถ่ายทอดภาพได้หลากหลาย ดังนั้น เส้นตรงส่วนใหญ่ในภาพที่ถูกถ่ายจึงถูกถ่ายออกมากลายเป็นเส้นโค้ง

ที่มาของชื่อ ตาปลา นั้นมาจากการที่เมื่อมองขึ้นไปจากใต้ผิวน้ำซึ่งเป็นมุมมองของปลา ทิวทัศน์เหนือน้ำจะมีลักษณะเป็นวงกลมเนื่องจากดรรชนีหักเหของน้ำ

## วิธีการฉายภาพ
เลนส์ตาปลาส่วนใหญ่ใช้การฉายภาพระยะเท่ากัน (equidistance projection) ซึ่งระยะทางจากศูนย์กลางของจอภาพจะแปรผันตามมุม สามารถใช้สำหรับการวัดตำแหน่งท้องฟ้า และการวัดส่วนเมฆบัง

ซิกมา คอร์ปอเรชัน ใช้วิธีการฉายภาพมุมตันเท่ากัน (equisolid angle projection) ซึ่งพื้นที่บนภาพเป็นสัดส่วนกับมุมตัน การวัดพื้นที่บนหน้าจอภาพทำให้ได้อัตราส่วนของวัตถุต่อขอบเขตการมองเห็น

ในกรณีพิเศษ **OP Fisheye Nikkor** 10mmF5.6 (เปิดตัวในปี 1968) ของนิคอนนำวิธีการ ภาพฉายเชิงตั้งฉากกราฟิก (orthographic projection) เนื่องจากวัตถุที่มี ความส่องสว่าง เท่ากันสามารถจับภาพได้ด้วยความเข้มข้นสม่ำเสมอ จึงสามารถใช้สำหรับการวิจัยแสงอาทิตย์ และการวัดการกระจายความสว่างของท้องฟ้า วัตถุที่อยู่ตรงกลางหน้าจอจะมีขนาดใหญ่ในกว่าการฉายภาพระยะเท่ากัน

## ตาปลาแบบวงกลมและตาปลาแนวทแยง
thumb|140x140px| เลนส์ตาปลาแนวทแยง
เลนส์ที่มีเส้นผ่านศูนย์กลางของวงกลมภาพ เล็กกว่าเส้นทแยงมุมทั้งแนวนอนและแนวตั้งของหน้าจอเรียกว่า เลนส์ตาปลาเต็มวง หรือ เลนส์ตาปลาแบบวงกลม และภาพที่ได้จะเป็นวงกลม

เลนส์ตาปลาที่มีเส้นผ่านศูนย์กลางวงกลมภาพที่ใหญ่กว่าเส้นทแยงมุมของหน้าจอเรียกว่า **เลนส์ตาปลาแนวทแยง** และภาพที่ได้จะเป็นสี่เหลี่ยม ซึ่งมีขนาดกะทัดรัดและน้ำหนักเบา และยังใช้สำหรับการถ่ายภาพทั่วไปเพื่อสร้างภาพที่แสดงออกอย่างเป็นเอกลักษณ์

ข้อแตกต่างเพียงอย่างเดียวของเลนส์ตาปลา 2 ชนิดนี้คือเส้นผ่านศูนย์กลางของวงกลมภาพ ถ้านำมาตัดขอบก็จะได้ภาพที่เหมือนกัน

## มุมรับภาพ
โดยทั่วไปแล้วเลนส์ตาปลามีขนาดมุมรับภาพอยู่ที่ 180 องศา แต่ก็อาจจะไม่เสมอไป เลนส์ตาปลาที่มีมุมรับภาพเกิน 180 องศา เช่น เลนส์ Fisheye Nikkor 6mmF5.6 และเลนส์ Ai Fisheye Nikkor 6mmF2.8S ที่มีมุมรับภาพ 220 องศาของนิคอนได้ได้เคยมีการวางจำหน่ายมาแล้ว

ในทางตรงข้าม Ai Fisheye Nikkor 16mmF3.5 ของนิคอนมีระยะการมองเห็น 170 องศา และมีเลนส์สำหรับกล้องราคาไม่แพงและกล้องขนาดเล็กที่มีมุมกว้างไม่ถึง 180 องศา

นอกจากนี้ยังมีเลนส์ตาปลาที่มีกลไกการซูม อย่างเช่น  F Fisheye Zoom, 17-28mmF3.5-4.5, DA Fisheye 10-17mmF3.5-4.5ED ของเพนแท็กซ์ หรืออย่าง AT-X107DX Fisheye 10-17mmF3.5-4.5 ของโทกินา

## อ้างอิง

* 日本光学工業 『ニコンの世界第6版』 20 ธันวาคม 2521

หมวดหมู่:เลนส์ถ่ายภาพ
นางอุ่นเรือน

**นางอุ่นเรือน** หรือ **นางอุ๊เริ่น** (; , ;  คริสต์ทศวรรษ 1260 &ndash; คริสต์ทศวรรษ 1310) เป็นเจ้าหญิงแห่งเมาะตะมะ และเป็นพระราชมารดาของกษัตริย์ 2 พระองค์คือ พระเจ้าแสนเมือง และ พระเจ้ารามมะไตย

พระนางมีส่วนช่วยให้พระเชษฐาพระองค์ใหญ่คือ พระเจ้าฟ้ารั่ว ปฐมกษัตริย์แห่งอาณาจักรหงสาวดีขณะยังเป็น **มะกะโท** เข้ายึดอำนาจการปกครองในเมือง เมาะตะมะ เมื่อ ค.ศ. 1285 ในอีกเกือบ 30 ปีต่อมาพระนางและพระสวามีคือ สมิงมังละ เจ้าเมือง มย่องเมียะ ได้เข้าล้มการปกครองของ พระเจ้ารามประเดิด กษัตริย์องค์ที่ 2 ผู้เป็นพระเชษฐาของนางอุ่นเรือนและสถาปนาพระโอรสองค์ใหญ่คือเจ้าชายสอโอขึ้นสืบราชบัลลังก์ต่อมา

## พระประวัติ
อุ่นเรือนเกิดจากพ่อแม่สามัญชนที่โดนวู่น ตอนนั้นอยู่ในอาณาจักรพุกาม พระนางมีพี่ชายอย่างน้อยสองคนคือ มะกะโทและมะกะตา พี่น้องมีภูมิหลังจากไทใหญ่และ/หรือมอญ

*[[ราชาธิราช]]*ระบุว่า อุ่นเรือนมีบทบาทสำคัญในการขึ้นครองอำนาจในช่วงต้นของพระเชษฐา มีรายงานว่ามะกะโทใช้ความงามของพระขนิษฐาเพื่อยึดตำแหน่งผู้ว่าราชการเมาะตะมะ เมืองหลักของภูมิภาค มะกะโทถามอุ่นเรือนให้เลือกสถานที่ทรงอาบน้ำในจุดริมแม่น้ำอย่างมีกลยุทธ์ ซึ่งผู้ว่าราชการอลิมามางจะเห็นพระนาง ผู้ว่าราชการตกหลุมรักอุ่นเรือน และขอสมรสกับพระนาง ในวันพิธีสมรส มะกะโทสังหารผู้ว่าราชการ และขึ้นครองเป็นเจ้าเมืองกบฏแห่งเมาะตะมะ มะกะโทที่เปลี่ยนพระนามเป็นพระเจ้าฟ้ารั่วประกาศเอกราชจากพุกามใน ค.ศ. 1287 และรวมดินแดนที่พูดภาษามอญสามแห่งในพม่าตอนล่างในช่วงกลางคริสต์ทศวรรษ 1290

นางอุ่นเรือนมีอำนาจร่วมกับพระเชษฐา พระเจ้าฟ้ารั่วทรงแต่งตั้งสมิงมังละ พระสวามีของนางอุ่นเรือน เป็นผู้ว่าราชการมย่องเมียะทางตะวันตกสุด ใน ค.ศ. 1307 เมื่อพระเจ้าฟ้ารั่วถูกลอบปลงพระชนม์จากพระราชนัดดา นางอุ่นเรือนกับสมิงมังละจึงยึดที่มั่นในเขตสามเหลี่ยมปากแม่น้ำ ทั้งสองไม่เคารพต่อมะกะตา พระเชษฐาผู้ขึ้นครองราชย์เป็นพระเจ้ารามประเดิด ในเดือนมีนาคม ค.ศ. 1311 ทั้งคู่เสด็จไปเมืองหลวงและยึดราชบัลลังก์ขณะที่พระเจ้ารามประเดิดเสด็จออกล่าสัตว์ ภายหลังทัพของสมิงมังละสังหารพระเจ้ารามประเดิดที่นอกเขตเมือง

แม้ว่าสมิงมังละตอนแรกต้องการขึ้นครองราชย์ นางอุ่นเรือนคัดค้าน เหตุผลของพระนางคือ สมิงมังละมีพระชนมายุมากเกินไปแล้ว และพระเจ้าแสนเมือง พระราชโอรสองค์โตที่มีศักดิ์เป็นพระราชนัดดาในพระเจ้าฟ้ารั่ว น่าจะมีโอกาสได้รับการสนับสนุนจากข้าราชบริพารมากกว่า ในที่สุดสมิงมังละยอมทำตามความต้องการของพระมเหสี และพระเจ้าแสนเมืองขึ้นครองราชย์ในวันที่ 10 เมษายน ค.ศ. 1311 (กระนั้นสมิงมังละยังคงมีอำนาจในเบื้องหลัง พระองค์สร้าง "พระราชวัง" ที่เนินใกล้เคียง พร้อมปีกอาคารสำหรับให้พระสนมของพระองค์อยู่อาศัย และประทับอยู่ที่นั่นเหมือนเป็นกษัตริย์)

นางอุ่นเรือนกับสมิงมังละสิ้นพระชนม์ในวัยชราในช่วงกลางถึงกลายคริสต์ทศวรรษ 1310 ทั้งคู่มีพระราชโอรสอย่างน้อยสามพระองค์ โดยพระเจ้าแสนเมืองและพระเจ้ารามมะไตย พระราชโอรสสองพระองค์ ขึ้นครองราชย์เป็นกษัตริย์แห่งเมาะตะมะ

## หมายเหตุ

## อ้างอิง

## บรรณานุกรม
* 
* 
* 
* 

หมวดหมู่:ราชวงศ์หงสาวดี
หมวดหมู่:บุคคลที่เกิดในคริสต์ทศวรรษ 1260
หมวดหมู่:บุคคลที่เสียชีวิตในคริสต์ทศวรรษ 1310
พญาลอ

**พญาลอ** (, ; ถึงแก่กรรม 1538) เสนาบดีผู้ใหญ่ในราชสำนักของ พระเจ้าสการะวุตพี กษัตริย์องค์สุดท้ายแห่ง อาณาจักรหงสาวดี เขาและ พญาเกียรติ์ รวมถึงเสนาบดีผู้ใหญ่คนอื่น ๆ ประสบความสำเร็จในป้องกันการรุกรานจาก อาณาจักรตองอู ถึง 3 ครั้งในช่วงปี ค.ศ. 1534 - 1538 เขาและพญาเกียรติ์เป็นพระอาจารย์ของพระเจ้าสการะวุตพี

พญาลอและพญาเกียรติ์ถูกประหารชีวิตเมื่อ ค.ศ. 1538 ตามพระบัญชาของพระเจ้าสการะวุตพีโดยหลงเชื่อข้อมูลเท็จจากฝ่ายตองอู จากนั้นไม่นานหงสาวดีก็ถูกตองอูตีแตกในปลายปี ค.ศ. 1538

## อ้างอิง
; เชิงอรรถ

;บรรณานุกรม

* 
* 

หมวดหมู่:ราชวงศ์หงสาวดี
มิสแกรนด์บราซิล 2014

**มิสแกรนด์บราซิล 2014** (****) เป็นการประกวดนางงามระดับประเทศของบราซิล เป็นการประกวดมิสแกรนด์บราซิลครั้งแรก ผู้ที่ได้ตำแหน่งชนะเลิศจะได้เป็นตัวแทนจากประเทศบราซิลในการประกวดมิสแกรนด์อินเตอร์เนชันแนล 2014 ทั้งนี้ การประกวดรอบสุดท้ายถูกจัดขึ้น ณ หอประชุมวัฒนธรรมเมืองโอลิมเปีย (Casa de Cultura de Olímpia), ถนนเซาจูโอ (São João), เมืองโอลิมเปีย (Olímpia), รัฐเซาเปาลู, ประเทศบราซิล ผู้ชนะการประกวดในครั้งนี้ คือ **ยาเมเม อิบราฮิม** (Yameme Ibrahim) จากรัฐปารานา เธอได้เข้าร่วมการประกวดมิสแกรนด์อินเตอร์เนชันแนล 2014 ในช่วงเดือนตุลาคมของปี ค.ศ. 2014 ที่ประเทศไทย และสามารถทำผลงานได้ถึงรอบ 20 คนสุดท้ายของการประกวด

## ผลการประกวด
### ตำแหน่ง

### รางวัลพิเศษ

### ลำดับการประกาศผล

#### 8 คนสุดท้าย
# มีนัสเชไรส์
# ปารานา
# รีโอเดจาเนโร
# เซาเปาลู
# บาเอีย
# เฟเดอรัลดิสตริคท์
# โกยาส
# มาตูโกรสซู

#### 4 คนสุดท้าย
# รีโอเดจาเนโร
# ปารานา
# มีนัสเชไรส์
# เซาเปาลู

## คณะกรรมการ
### รอบตัดสิน
คณะกรรมการในรอบตัดสิน มีดังนี้: 

# ดร. ซอลางเก เบนาตตี, แพทย์ผิวหนัง;
# มารีนา มาตอส, มิสทีนบราซิล 2013;
# ดร. วาลเดอมาร์ เฟอเรซ, ศัลยแพทย์;
# เอนา คลาวเดีย ฟีนาโต, ภริยานายกสภาเทศบาลเมืองโอลิมเปีย;
# ไคโอ ลองจี, เลขานุการฝ่ายการวัฒนธรรมแห่งเมืองโอลิมเปีย;
# ดร. กิลสัน มีรานดา, ศัลยแพทย์;
# วานเดอร์ไล ซิลวา, แฮร์สไตล์ลิสต์;

## ผู้เข้าประกวด
ผู้ที่ผ่านรอบคัดเลือกเข้าสู่การประกวดแกรนด์บราซิล 2014 รอบสุดท้าย มีทั้งสิ้น 13 คน ดังรายชื่อต่อไปนี้:
*  ชนะเลิศ
*  รองชนะเลิศ
*  เข้ารอบสุดท้าย 

## หมายเหตุ
### ถอนตัว
การประกวดมิสแกรนด์บราซิล 2014 มีผู้เข้าประกวดถอนตัวจากการแข่งขันจำนวน 2 คน ได้แก่:
* 24x24px **[[รัฐปารา]]** – เดรสสิกา อัลเวส (Dréssica Alves)
* 24x24px **[[รัฐมาตูโกรสซูดูซูล]]** – นูเบีย โกอูวีอา (Núbia Gouvêa)

### อื่นๆ
* การประกวดในครั้งนี้ถูกจัดขึ้นในงานเดียวกันกับการประกวด *ธิดาวัฒนธรรมแห่งเมืองโอลิมเปีย (Rainha do Foclore de Olímpia)* ซึ่งจัดประกวดในเทศกาลฉลองครบรอบ 50 ปีแห่งการก่อตั้งเมืองโอลิมเปีย
* *ยาเมเม* ซึ่งชนะการประกวดในครั้งนี้นั้นมีเชื้อสายเลบานอน เธอได้รับการมอบมงกุฏและสายสะพายประจำตำแหน่งจาก *เกอร์สัน เอนโตเนลลี* ซึ่งเป็นผู้อำนวยการการประกวดมิสแกรนด์บราซิลในขณะนั้น
* *ยาเมเม อิบราฮิม* บ้านเกิดของเธอคือเมืองคริคูม่าในรัฐซานตากาตารีนา แต่ได้ย้ายถิ่นฐานมาตั้งรกรากกับครอบครัวในเมืองโฟซ โด อีกัวสุ รัฐปารานา ตั้งแต่ยังเด็ก
* *ยาเมเม* ได้เข้าร่วมการประกวดมิสแกรนด์อินเตอร์เนชันแนล 2014 และเข้ารอบ 10 คนสุดท้ายได้
## อ้างอิง

## แหล่งข้อมูลอื่น
* Site do Festival do Folclore de Olímpia

* Site do Miss Grand International 

หมวดหมู่:มิสแกรนด์บราซิล